هندوستان نینگ گوجارت ایالتیده، بیر کوپریک نینگ قولب کیتیشی عاقبتیده دریاگه توشیب کیتگن یوزلب انساندن 141 ته سی حیاتینی یوقاتدی.
اولکه نینگ غربیده جایلشگن گوجارت ایالتی نینگ موربی قصبه سیده اوستیده کمیده 500 نفر بولگن آسمه کوپریک قولب توشگن.
حادثه ده یوزلب کیشی دریاگه توشیب کیترکن، حیاتینی یوقاتگنلر سانی 141 گه ییتگن.
NDTV خبر بیریشیچه، دریاگه توشیب کیتگنلردن حلی گچه 177 ته سی قوتقریب آلینگن.
قیدیروو قوتقروو اورونیشلریگه حربی و هوا کوچلری هم قتنشگن.
حکومت ییتکچیلری، کوپریک نینگ فقط 125 کیشینی تشیش گه ظرفیتی بولگن لیگینی بیراق کوپریک نینگ اوستیده حدیدن آشه انسان بولگن لیگی طفیلی قولب کیتگن لیگینی ادعا ایتماقده.
مستملکه‌ دوریدن قالگن 230 متر اوزونلیگیده گی کوپریک نینگ 6 آیلیک قیته قوریش جریانی نینگ آرتیدن اوتگن هفته ترانسپورت اوچون آچیلگن لیگی قید ایتیلدی.
گوجارت امنیه قومندانی آشیش بهاتیا، قیدیروو قوتقروو اورونیشلری نینگ آلیب باریلگن لیگینی و انچه کیشی نینگ قوتقریب آلینگن لیگینی شونده ی بولیب تلفات سانی نینگ کوپه ییشی ممکن ایکن لیگینی بیلدیردی.
باش وزیر نارندرا مودی، تویتر آرقه لی بیرگن بیاناتده، حادثه اوچون جوده اچینگن لیگینی معلوم قیلیب،
"قیدیروو قوتقروو گروهلری انسانلرگه یاردم بیرماقده. گوجارتده گی حادثه مینی قیغوگه چومدی. حادثه دن تاثیرلنگنلر اوچون دوعا قیله من." دیب ایتدی.
مودی شونده ی بولیب حادثه ده حیاتینی یوقاتگنلرنینگ هر بیری نینگ عایله سیگه 2 مینگ 430 دالر یره لنگنلرگه ایسه 600 دالر یاردم ایتیب بیریله جگینی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
